section_heading: Pozadina sukoba
paragraph_text: Italija je nakon Prvog svjetskog rata uspjela potpisati niz trgovačkih sporazuma s Etiopskim Carstvom te je 1930-ih postala najveći trgovački partner Abesinije. Dolaskom Benita Mussolinija na vlast u Italiji 1925. povećale su se talijanske ambicije u Istočnoj Africi. On je pojednostavljeno rečeno istupio s vrlo jednostavnom idejom - obnovitelja rimske civilizacije a Abesinija je ulazila u krug zemalja koje su trebale ući u njegovo novo carstvo. Početkom 1930-ih godina Italija je počela raditi na politici sustavnog podrivanja Etiopije. Talijani su zaigrali na kartu stalne vjerske netrpeljivosti koja je stoljećima tinjala u Etiopiji između Islama i Kršćanstva, kao i na politiku podrške svim oponentima etiopskog dvora, između ostalog podržavali su snage naklonjene svrgnutom i nikad okrunjenom caru Liju Ijasuu.